
Ministru kabineta noteikumi Nr. 83
Rīgā 2023. gada 28. februārī (prot. Nr. 12 22. §)
Grozījums Ministru kabineta 2019. gada 27. augusta noteikumos Nr. 405 "Noteikumi par pasažieru komercpārvadājumiem ar taksometru"
Izdoti saskaņā ar Autopārvadājumu likuma 29. panta devīto daļu,
35. panta 1.7 un trešo daļu, 35.1 panta otro un septīto daļu,
39. panta 5.3 daļu, likuma "Par mērījumu vienotību" 6. panta
otro daļu, likuma "Par atbilstības novērtēšanu" 7. panta
pirmo daļu un likuma "Par nodokļiem un nodevām"
28.1 panta ceturto un piekto daļu
· 1. Izdarīt Ministru kabineta 2019. gada 27. augusta noteikumos Nr. 405 "Noteikumi par pasažieru komercpārvadājumiem ar taksometru" (Latvijas Vēstnesis, 2019, 177. nr.; 2020, 234. nr.; 2021, 96. nr.) šādu grozījumu:
· 1.1. izteikt 35.2. apakšpunktu šādā redakcijā:
· "35.2. autovadītāja vārdu un uzvārdu, autovadītāja reģistrācijas numuru taksometra vadītāju reģistrā un pārvadātāja nosaukumu – autotransporta līdzekļa salonā uz priekšējā paneļa pasažiera pusē. Minētā informācija jānorāda datorrakstā uz balta fona ar melniem burtiem un cipariem, kuru izmērs ir ne mazāks par 3 milimetriem."
· 2. Noteikumi stājas spēkā 2023. gada 1. martā.

